nahid-hub/BLUGE-bengali-wikipedia-section-title-prediction huggingface dataset:
উপকূলীয় মৎস্যচাষের ফলে একইসঙ্গে অর্থনৈতিক এবং পরিবেশগত সুবিধা পাওয়া যায়। মৎস্যচাষের মাধ্যমে মাছ ধরার তুলনায় সহজে ও কম খরচে মাছের যোগান পাওয়া যায়। এর ফলে, একদিকে যেমন মানুষের খাদ্যাভ্যাস উন্নততর হয়; তেমনি অন্যদিকে, মৎস্য শিকারে মাছ পাওয়ার যে অনিশ্চয়তা থাকে, তা থেকে মৎস্যচাষীরা মুক্তি পায়। উপকূলীয় মৎস্যচাষের মাধ্যমে উৎপন্ন মাছগুলো পুকুর বা ট্যাংকে চাষ করা মাছের তুলনায় উচ্চমানের হয় এবং খাদ্যাভ্যাসে বৈচিত্র্য বৃদ্ধি করে। আর, নিয়মিত যোগান পাওয়ার নিশ্চয়তা এবং মান নিয়ন্ত্রণ করার সুবিধা থাকায় খাদ্যের বাজারে এর অবস্থান আরো দৃঢ় হয়েছে।

সঠিক অনুচ্ছেদ শিরোনাম কোনটি?
titleA. কৃত্রিম প্রবাল
titleB. লাভ
titleC. পরিবেশগত প্রভাব
titleD. পলায়ন বা অন্য জীবের আক্রমণ
উত্তর: titleB
২০১১ সালের আদমশুমারি অনুযায়ী, দুর্গাপুর মহকুমার জনসংখ্যার ৭৯.২২% শহুরে এবং ২০.৭৮% গ্রামের বাসিন্দা ছিল। দুর্গাপুর মহকুমার একমাত্র পৌরসংস্থা দুর্গাপুরে অবস্থিত এবং মহকুমাটিতে ৩৮ টি (+১ টি আংশিকভাবে) সেন্সাস টাউন রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সকল স্থান পূর্ণ পর্দার মানচিত্রে সংযুক্ত)।

সঠিক অনুচ্ছেদ শিরোনাম কোনটি?
titleA. নগরায়ন
titleB. ভারতীয় বিমান বাহিনীর ঘাঁটি
titleC. শিক্ষা ব্যবস্থা
titleD. পেশাগত শিক্ষা
উত্তর: titleA
ঠাকুরদের আদি পদবী কুশারী৷ কুশারীরা ভট্টনারায়ণ এর পুত্র দীন কুশারীর বংশজাত ৷ দীন কুশারী মহারাজ ক্ষিতিশূরের নিকট কুশ ( বর্ধমান জেলা ) নামক গ্রাম পেয়ে গ্রামীণ হন ও কুশারী নামে খ্যাত হন৷রবীন্দ্রজীবনীকার শ্রী প্রভাত মুখোপাধ্যায় তাঁর "রবীন্দ্রজীবনী ও রবীন্দ্র সাহিত্য প্রবেশিকা" গ্রন্থের প্রথম খন্ডের ২ নং পৃষ্ঠায় ঠাকুর পরিবারের বংশপরিচয় দিতে গিয়ে উল্লেখ করেছেন, "কুশারীরা হলেন ভট্টনারায়ণের পুত্র দীন কুশারীর বংশজাত; দীন মহারাজ ক্ষিতিশূরের নিকট "কুশ" নামক গ্রাম (বর্ধমান জিলা) পাইয়া গ্রামীণ হন এবং কুশারী নামে খ্যাত হন ৷দীন কুশারীর অষ্টম কি দশম পুরুষ পরে জগন্নাথ ৷"

পরবর্তীকালে কুশারীরা ছড়িয়ে পড়ে বঙ্গদেশের সর্বত্র - যশোরের ঘাটভোগ-দমুরহুদা থেকে ঢাকার কয়কীর্তন থেকে বাঁকুড়ার সোনামুখী থেকে খুলনার পিঠাভোগ৷ পিঠাভোগের কুশারীরাই হয়ে উঠল সবচেয়ে প্রভাবশালী ও অবস্থাপন্ন ৷

সঠিক অনুচ্ছেদ শিরোনাম কোনটি?
titleA. প্রবন্ধ ও পত্রসাহিত্য
titleB. নাট্যসাহিত্য
titleC. মধ্য জীবন (১৯০১–১৯৩২)
titleD. পারিবারিক ইতিহাস
উত্তর: titleD
এ আর রহমান এর সাউন্ডট্র্যাক ছিল সমালোচক এবং দর্শকের দ্বারা প্রশংসিত হয়। এবং তার ব্যাকগ্রাউন্ড স্কোর তাকে ফিল্মফেয়ার পুরস্কার জিতেয়েছে। তবে, তিনি ফিল্মফেয়ার পুরস্কার শ্রেষ্ঠ সঙ্গীত পরিচালক-এর পুরস্কারটি হারিয়েছেন অণু মালিকের কাছে। এটি অবশেষ শুধুমাত্র সময় তিনি পুরস্কার এবং মনোনয়ন না জয়ী হয়েছে। উদিত নারায়ন জাতীয় চলচ্চিত্র পুরস্কার শ্রেষ্ঠ নেপথ্য গায়ক পুরুষ জিতেছে, গান "ইয়ে তারা ও তারা"এর জন্য। ছবির গীত রচনা করেছেন জাভেদ আখতার, এবং সব সুর ও সঙ্গীত পরিচালনা করেছেন এ আর রহমান।
সঠিক অনুচ্ছেদ শিরোনাম কোনটি?
titleA. সংগীত
titleB. ফিল্মফেয়ার পুরস্কার
titleC. পুরস্কার এবং মনোনয়ন
titleD. সাউন্ড ট্র্যাক
উত্তর: titleA
ডিজনী কনসার্ট হলের অন্তস্থ নকশা খুব সাধারন। চতুর্দিকে হাইওয়ে বেস্টিত বর্গাকৃতির জায়গার ঠিক মাঝখানে মুল কনসার্ট হলের অবস্থান। বাইওে থেকে দেখতে জটিল হলেও নকশায় হলের আকৃতি একটি সরল চতুর্ভজ যা কিনা পয়তাল্লিশ ডিগ্রি কোনে বসে আছে। চতুভর্’জের উত্তর পূর্ব কোনে প্রধান প্রবেশ পথ। সিড়ি বেঙে খোলা চত্বরে উঠলে সামনেই চোখে পড়বে স্টিলের পালের আড়ালে স্বচ্ছ কাচের দেয়াল, ভিতওে জমকালো লবি ও লাউঞ্জ। পূর্ব ও উত্তর পাশে আরো দুটো আলাদা প্রবেশ পথ আছে। মুলত তিনটি লেভেলে পুরো কমপ্লেক্সটি বিন্যস্ত। একদম ভিত্তি লেভেলে আছে সার্ভিস এরিয়া। আরো আছে রেস্টুরেন্ট, ছোট্ট মিটিং রুম, অফিস কক্ষ। একদম উপরের লেভেল হচ্ছে অডিটরিয়াম গ্যালারী । লবি লাউঞ্জ এবং এন্ট্রান্স প্লাজার অবস্থানকে মধ্য লেভেল ধরা যায়। এই লেভেলে আরো কিছু খোলামেলা পরিসর আছে যা প্রয়োজনে প্রদর্শনী এবং অস্থায়ী গ্যালারী হিসেবে ব্যবহার করা যায়। একদম উপরে অডিটরিয়াম হল বাদ দিলে বাকি চতুর্দিকে খোলা ছাদ পাওয়া যায়। খোলা ছাদেও সাথে আছে বসার যায়গা, এম্পি েিথয়েটার বা উম্মুক্ত গ্যালারী। মধ্য লেভেল থেকে খোলা সিড়ি দিয়ে এই ছাদে উঠে আসা যায়। ছাদ থেকে আবার নেমে যাওয়া যায় বাগানে। কমপ্লেক্সের পশ্চিমে বাগানের অবস্থান। উত্তর পাশের ফার্স্ট গ্রান্ড স্ট্রিট থেকে একটি সিড়ি দিয়েও সরাসরি এই বাগানে এসে বসা যায়। অনুস্ঠান শুরু হবার আগে একটু সময় গল্পে কাটানোর কার্যকর ব্যবস্থা। কমপ্লেক্্েরর দক্ষিণ পাশে আরেকটি দ্বিতল ভবন। এটি অবশ্য একদমই সোজা সাপটা। লা ফিলের অফিস এটি। কনসার্ট হলের মুল ব্যবহারকারী আসলে এই এই লা ফিল। (খঅ চযরষ -খড়ং অহমষবং চযরষযধৎসড়হরপ)
্ওয়াল্ট ডিজনী কনসার্ট হলের সবচেয়ে গুরুত্বপূর্ন অংশ হচ্ছে এর কনসার্ট হল। বাইওে থেকে দেখে যে কারো মধ্যে দুশ্চিন্তা তৈরী হবে যে এমন আকা বাকা একটি স্থাপনার মধ্যে কিভাবে অডিটেরিয়ামের ব্যবস্থা হবে। কিন্তু ভিতাে প্রবেশ করলেই অবাক হতে হবে যে প্রোগামস্থলটি একদম গোছানো, বাহিরের ধ্বংসস্তুপের সাথে এর কোন মিল নেই। একদম নিয়মিত আকারের পরিসর যেখানে সুসজ্জিত আসন বিন্যাস একটু বসে যাবার জন্য আমন্ত্রন জানিয়ে রাখবে যথারীতি। আসন বিন্যাসকে যদি বৃত্তাকার ধরা যায় তাকলে তার কেন্দ্রে অর্কেস্ট্রার অবস্থান।

সঠিক অনুচ্ছেদ শিরোনাম কোনটি?
titleA. বর্ণনা
titleB. একোস্টিক ডিজাইন
titleC. রোজ ফর লিলি
titleD. ইতিহাস
উত্তর: titleA
১৮৮৩ সালে কর্ণফুলীর মোহনায় সৃষ্টি হয় লুকিয়া চর। ১৮৭৭ সালে জুলদিয়া চ্যানেল। জুলদিয়া চ্যানেলটি আড়াই মাইল দীর্ঘ এবং দেড় মাইল প্রশস্ত। ১৯০১ সাল থেকে ১৯১৭ সালের মধ্যে পতেঙ্গা চ্যানেলটি জুলদিয়া চ্যানেল থেকে প্রায় দেড় হাজার ফুট পশ্চিমে সরে যায়। হালদা নদীর সাথে কর্ণফুলীর সংযোগ স্থলে আছে বিশাল চর। যা হালদা চর হিসাবে পরিচিত। নদীর প্রবাহের কিছু অংশ নাজিরচর ঘেঁষে, কিছু অংশ বালু চ্যানেলের মধ্যে দিয়ে এবং কিছু মুল স্রোত হিসেবে প্রবাহিত হচ্ছে। ১৯৩০ সালে কালুরঘাট রেলওয়ে সেতু নির্মাণের আগে নদীর মূল প্রবাহ প্রধানত কুলাগাঁও অভিমুখে বাম তীর ঘেষেই প্রবাহিত হত। কালুরঘাট সেতু হওয়ার পর সেতুর ডান দিকে আরও একটি প্রবাহের মুখ তৈরি হয়। ফলে নদীর মাঝ পথে সৃষ্টি হয় বিশাল একটি চর- যা কুলাগাঁও চর নামে পরিচিত।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে প্রভাব
titleB. কাপ্তাই বাঁধ
titleC. নামের ইতিকথা
titleD. কর্ণফুলী নদীর চর
উত্তর: titleD
১৯২৮-২৯ মৌসুম থেকে ১৯৩১-৩২ মৌসুম পর্যন্ত কুইন্টিন ম্যাকমিলানের প্রথম-শ্রেণীর খেলোয়াড়ী জীবন চলমান ছিল। অদ্ভুতভাবে প্রথম-শ্রেণীর ক্রিকেট জীবন অতিবাহিত হয়েছিল কুইন্টিন ম্যাকমিলানের। অংশগ্রহণকৃত ৫০টি প্রথম-শ্রেণীর ক্রিকেট খেলার মধ্যে মাত্র নয়টি নিজ মাতৃভূমি দক্ষিণ আফ্রিকার মাটিতে খেলেছেন। তন্মধ্যে পাঁচটি টেস্ট খেলা ছিল। ১৯২৯ সালে ইংল্যান্ড গমন করেন। সেখানে পঁচিশটি খেলায় অংশ নেন। এরপর ১৯৩১-৩২ মৌসুমে অস্ট্রেলিয়া ও নিউজিল্যান্ড গমনকালে ১৬ খেলায় অংশ নিয়েছিলেন।

বড়দিনকে ঘিরে ট্রান্সভালের পক্ষে তিনটি খেলায় অংশ নিয়েছিলেন। এরফলে, ১৯২৮-২৯ মৌসুমে কারি কাপে খেলেন ও দ্রুত সফলতার স্বাক্ষর রাখেন। প্রথম খেলায় ইস্টার্ন প্রভিন্সের বিপক্ষে ৬১ রান করার পর বল হাতে নিয়ে ৩/২৪ ও ৬/৪৮ করেন। এরফলে দুইদিনেই ইনিংস ব্যবধানে তার দল জয়লাভ করেছিল। পরের খেলাতেই অরেঞ্জ ফ্রি স্টেটের বিপক্ষে অপরাজিত ১৮৫ রানের ইনিংস খেলেন। এ পর্যায়ে জক ক্যামেরনের সাথে চতুর্থ উইকেট জুটিতে ২৬৫ রান তুলেছিলেন। এ ইনিংসটিই পরবর্তীকালে প্রথম-শ্রেণীর ক্রিকেটে তার ব্যক্তিগত সর্বোচ্চ ও একমাত্র শতরানের ইনিংস হিসেবে রয়ে যায়।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ইংল্যান্ডের মুখোমুখি, ১৯৩০-৩১
titleC. প্রথম-শ্রেণীর ক্রিকেট
titleD. অবসর
উত্তর: titleC
উপনিষদে উমার রূপবর্ণনা নেই। কেবলমাত্র তাকে হৈমবতী অর্থাৎ স্বর্ণালঙ্কারভূষিতা বলা হয়েছে। তবে এই হৈমবতী উমাই যে দেবী জগদ্ধাত্রী সে প্রত্যয় জন্মে কাত্যায়ণী তন্ত্রের ৭৬ পটলে (অধ্যায়) উল্লিখিত একটি কাহিনি থেকে। এই কাহিনি অনুসারে : একদা ইন্দ্র, অগ্নি, বায়ু ও চন্দ্র – এই চার দেবতা অহংকার-প্রমত্ত হয়ে নিজেদের ঈশ্বর মনে করতে শুরু করলেন। তারা বিস্মৃত হলেন যে দেবতা হলেও তাদের স্বতন্ত্র কোনও শক্তি নেই – মহাশক্তির শক্তিতেই তারা বলীয়ান। দেবগণের এই ভ্রান্তি অপনয়নের জন্য দেবী জগদ্ধাত্রী কোটি সূর্যের তেজ ও কোটি চন্দ্রের প্রভাযুক্ত এক দিব্য মূর্তিতে তাদের সম্মুখে উপস্থিত হলেন। এর পরের কাহিনি কেন উপনিষদে বর্ণিত তৃণখণ্ডের কাহিনির অনুরূপ। দেবী প্রত্যেকের সম্মুখে একটি করে তৃণখণ্ড রাখলেন; কিন্তু চার দেবতার কেউই তাকে স্থানচ্যুত বা ভষ্মীভূত করতে অসমর্থ হলেন। দেবগণ নিজেদের ভুল উপলব্ধি করলেন। তখন দেবী তার তেজোরাশি স্তিমিত করে এই অনিন্দ্য মূর্তি ধারণ করলেন। এই মূর্তি ত্রিনয়না, চতুর্ভূজা, রক্তাম্বরা, সালংকারা, নাগযজ্ঞোপবীতধারিনী ও দেব-ঋষিগণ কর্তৃক অভিবন্দিতা এক মঙ্গলময়ী মহাদেবীর মূর্তি। সমগ্র জগৎকে পরিব্যাপ্ত করে দেবী দেবগণকে এই মূর্তি দেখালেন; দেবগণও তার স্তবে প্রবুদ্ধ হলেন। 

সঠিক অনুচ্ছেদ শিরোনাম কোনটি?
titleA. ধ্যানমন্ত্র
titleB. ইতিহাস
titleC. কাত্যায়নী তন্ত্র
titleD. মূর্তিতত্ত্ব
উত্তর: titleC
বৈকারী ইউনিয়ন সাতক্ষীরা সদর উপজেলার আওতাধীন ৩নং ইউনিয়ন পরিষদ। ইউনিয়নে ১টি বিওপি ক্যাম্প, ৮টি মৌজা, ৭টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি ডাকঘর এবং ৪টি হাট-বাজার রয়েছে। ২০০৬-২০০৭ অর্থ বছর হতে একটানা ০৭ (সাত) বার জেলার শ্রেষ্ঠ ইউনিয়ন নির্বাচিত হয়েছে। ২০০৪ সালের অক্টোবর মাসের মধ্যে শতভাগ (১০০%) স্যানিটেশন কভারেজ করে স্থানীয় সরকার মন্ত্রণালয় কর্তৃক ইউনিয়ন পুরস্কার লাভ করেছিল।
সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. প্রশাসনিক কাঠামো
titleC. আয়তন
titleD. শিক্ষা ব্যবস্থা
উত্তর: titleB
"চট্টগ্রাম বিশ্ববিদ্যালয় জার্নাল" বিশ্ববিদ্যালয়ের যে কোন গবেষণাপত্র প্রকাশের উন্মুক্ত সাধারণ মাধ্যম। পূর্বে এর নাম ছিল "চট্টগ্রাম বিশ্ববিদ্যালয় স্টাডিজ"। আলাদা পৃথক অনুষদ জন্য এর সাথে প্রত্যয়রূপে অনুষদের নাম যুক্ত হয়। চট্টগ্রাম বিশ্ববিদ্যালয়ের জার্নাল অব আর্টস, চট্টগ্রাম বিশ্ববিদ্যালয়ের জার্নাল অব সোশ্যাল সায়েন্স, চট্টগ্রাম বিশ্ববিদ্যালয়ের জার্নাল অব বিজনেস এবং চট্টগ্রাম বিশ্ববিদ্যালয়ের জার্নাল অব ল দুই বছর অন্তর প্রকাশিত হয়। এছাড়াও বাংলা বিভাগ থেকে পান্ডুলিপি, ইতিহাস বিভাগ থেকে ইতিহাস পত্রিকা এবং অর্থনীতি বিভাগ থেকে ইকনমিক ইকো পত্রিকা প্রকাশিত হয়।

সঠিক অনুচ্ছেদ শিরোনাম কোনটি?
titleA. প্রকাশনা
titleB. অধিভুক্ত শিক্ষা প্রতিষ্ঠানসমূহ
titleC. সমাবর্তন
titleD. কেন্দ্রীয় শহীদ মিনার
উত্তর: titleA
খাসোগি দূতাবাসে গিয়েছিলেন তিনি আর তার বাগদত্তার পরিকল্পিত বিবাহ সম্পর্কে তথ্য সংগ্রহ করবার জন্য। তার অট্টালিকাটি থেকে বের হবার কোন সিকিউরিটি ক্যামেরা ফুটেজ পাওয়া যায়নি বলে বিভিন্ন সংবাদ মাধ্যমে তাকে নিখোঁজ ঘোষণা করা হয়। সেখানে দাবি করা হয়েছিল যে দূতাবাসের মধ্যেই জামাল খাসোগিকে গুপ্তহত্যা করা হয় এবং তার দেহকে টুকরো টুকরো করে কেটে বা অন্য উপায়ে তার চিহ্ন মুছে ফেলা হয়। সংবাদ মাধ্যমে খাসোগির উধাও হয়ে যাবার প্রথম প্রতিবেদন প্রকাশ করা হলে সৌদি আরব দাবি করে যে তিনি দূতাবাস পরিত্যাগ করেছিলেন এবং একই সাথে দেশটি জানায় যে তাদের কাছে জামাল খাসোগির সাথে কী হয়েছিল সে সম্পর্কে কোন তথ্য নেই। তুরস্কের সংবাদ মাধ্যম জামাল খাসোগির দূতাবাস থেকে বের না হবার সাক্ষ্যপ্রমাণ প্রকাশ করে। এরপর সৌদি আরব সরকার জামাল খসোগির অদৃশ্য হয়ে যাবার সাথে জড়িত থাকার ব্যাপারে অস্বীকার করে।

সঠিক অনুচ্ছেদ শিরোনাম কোনটি?
titleA. ফলাফল
titleB. ঘটনপ্রবাহ
titleC. গুপ্তহত্যা
titleD. আন্তর্জাতিক সম্প্রদায়ের ভূমিকা
উত্তর: titleB
দেহ চাপা ও গভীর। দেহের অঙ্কীয় প্রান্তের চেয়ে পৃষ্ঠীয় প্রান্ত অধিক উত্তল । ছোট ও প্রান্তীয় মুখের উপরের চোয়ালে একজোড়া স্পর্শী উপস্থিত। তুণ্ডশীর্ষ এবং পুচ্ছ-ভিত্তির মধ্যবর্তী স্থানে যেখানে পৃষ্ঠীয় প্রান্ত সবচেয়ে বেশি উঁচু সেখান থেকে পৃষ্ঠ পাখনা শুরু হয়েছে। পৃষ্ঠ পাখনার শেষ অশাখান্বিত রশ্মিটি অস্থিনির্মিত, কিছুটা শক্ত এবং মসৃণ। বক্ষ পাখনা তুণ্ড ব্যতীত মাথার দৈর্ঘ্যের সমান। পার্শ্বরেখা সম্পূর্ণ। পার্শ্বরেখায়। অনুসারে ২৬-২৮ টি এবং অনুসারে ২৪-২৬ টি আঁইশ উপস্থিত। রূপালী দেহে সোনালী বর্ণের কানকো দেখতে পাওয়া যায়। পুচ্ছপাখনার গোঁড়ায় একটি কালো বর্ণের গোলাকার দাগ 
দেখতে পাওয়া যায়। পৃষ্ঠপাখনার গোঁড়ায় ২য় থেকে ৫ম রশ্মির মধ্যবর্তী স্থানে একটি গোলাকার কালো দাগ উপস্থিত। পৃষ্ঠপাখনার মাঝ বরাবর এক থেকে দুই সারি কালো দাগ উপস্থিত। প্রজননের ঋতুতে এদের পুরুষদের কানকোর শেষপ্রান্ত থেকে পুচ্ছপাখনার দ্বিখণ্ডকের শেষপ্রান্ত পর্যন্ত দেহের মাঝ বরাবর একটি লাল রঙের দাগ দেখতে পাওয়া যায় । এদের আদর্শ দৈর্ঘ্য ও মোট দৈর্ঘ্য মাথার দৈর্ঘ্যের যথাক্রমে ৩.২-৩.৬ ও ৪.০-৪.৭ গুণ এবং দেহ উচ্চতার যথাক্রমে ২.৬-৩.০ ও ৩.৩-৩.৯ গুণ । মাথার দৈর্ঘ্য চোখের ব্যাসের ৩.৬-৪.২ গুণ ,তুণ্ডের ১.০ গুণ এবং আন্তঃ অক্ষিকোটরের দৈর্ঘ্যের ১.৫-১.৬ গুণ।

সঠিক অনুচ্ছেদ শিরোনাম কোনটি?
titleA. দৈহিক গঠন
titleB. আবাসস্থল
titleC. খাদ্য
titleD. ভৌগলিক বিস্তৃতি
উত্তর: titleA
১৯৭৮-৭৯ মৌসুমে সফরকারী পাকিস্তান স্বাগতিক অস্ট্রেলিয়ার বিপক্ষে তিন টেস্টের সিরিজ খেলতে আসে। মেলবোর্নে সিরিজের প্রথম টেস্টের দ্বিতীয় ইনিংসে ৬২ রানের ইনিংস খেলা অবস্থায় সরফরাজ নওয়াজ অ্যান্ড্রু হিলডিচকে আউট করেন। পার্থের ওয়াকা গ্রাউন্ডে দ্বিতীয় টেস্টে স্বাগতিক দল দ্বিতীয় ইনিংসে ২৩৬ রানের লক্ষ্যমাত্রায় অগ্রসর হবার প্রাক্কালে ২৯ রানে থাকাকালে পিচে বল লাফানো অবস্থায় বল ধরে সরফরাজ নওয়াজের কাছে দেন। কিন্তু, সরফরাজ আম্পায়ারের কাছে আউটের আবেদন করলে হিলডিচকে মাঠ ত্যাগ করতে হয়। এরফলে টেস্ট ক্রিকেটের ইতিহাসে দ্বিতীয় খেলোয়াড় ও প্রথম নন-স্ট্রাইকার হিসেবে হ্যান্ডল্ড দ্য বল হিসেবে আউট হন ও টেস্টে বিতর্কের সূত্রপাত ঘটান।

১৯৭৮-৭৯ মৌসুমে মেলবোর্নে স্বাগতিক অস্ট্রেলিয়ার বিপক্ষে ৯/৮৬ পেয়েছিলেন। একপর্যায়ে তিনি ৩৩ বলে ৭/১ লাভে সক্ষমতা দেখান ও দলকে নাটকীয় বিজয় এনে দেন। ঐ সময়ে তার ৯/৮৬ অস্ট্রেলিয়ায় সেরা ইনিংস পরিসংখ্যান ছিল, যে-কোন পাকিস্তানীর সেরা ও টেস্ট ক্রিকেটের ইতিহাসে পঞ্চম সেরা ছিল।

১৯৮৩-৮৪ মৌসুমে করাচীতে সফরকারী ইংল্যান্ডের বিপক্ষে ৪/৪২ ও ২/২৭ লাভ করেন। এরপর জয়সূচক রান তুলে পাকিস্তানকে ৬৬/৭ নিয়ে যান। বেশ কয়েকবার অবসরের সিদ্ধান্ত নেবার পর গাদ্দাফি স্টেডিয়ামে তৃতীয় টেস্টের প্রথম ইনিংসে ৪/৪৯ করেন ও নিজস্ব সর্বোচ্চ ৯০ রান তুলেন যা তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ। এসময় তিনি দলীয় অধিনায়ক জহির আব্বাসের সাথে ১৬১ রানের জুটি গড়েন। কিন্তু ডেভিড গাওয়ার অপরাজিত ১৭৩* তুললে দ্বিতীয় ইনিংসে অপরাজিত ১০* করে টেস্টটি ড্রয়ের দিকে নিয়ে যান। এরফলে পাকিস্তান দল প্রথমবারের মতো ইংল্যান্ডকে ১-০ ব্যবধানে পরাজিত করতে সক্ষম হয়।

দুই মেয়াদে নর্দাম্পটনশায়ারের পক্ষে কাউন্টি ক্রিকেটে প্রতিনিধিত্ব করেন। ১৯৮০ সালে বেনসন এন্ড হেজেস কাপে নির্ধারিত ১১ ওভারে মাত্র ২৩ রান দিয়ে ৩/২৩ লাভে সক্ষম হন। এরফলে এসেক্স দল ২০৩/৮ করলে নিজ ক্লাব ছয় রানে জয়লাভ করে।

সঠিক অনুচ্ছেদ শিরোনাম কোনটি?
titleA. রিভার্স সুইং
titleB. খেলোয়াড়ী জীবন
titleC. অস্ট্রেলিয়া গমন, ১৯৭৮-৭৯
titleD. বিতর্ক
উত্তর: titleC
১৯৬৪ সালে ঢাকায় অনুষ্ঠিত ইউনেস্কোর সিম্পোজিয়ামে ঢাকা বিশ্ববিদ্যালয়ের উদ্ভিদবিদ্যা বিভাগের পক্ষ থেকে ঢাকায় একটি হারবেরিয়াম স্থাপনের প্রস্তাব আনা হয়। তারই প্রেক্ষিতে ১৯৭০ সালে ঢাকা বিশ্ববিদ্যালয়ের উদ্ভিদবিজ্ঞান বিভাগ ‘বোটানিক্যাল সোসাইটি অব ইস্ট পাকিস্তান’ নামে একটি উন্নয়ন প্রকল্প গ্রহণ করে। দেশ স্বাধীন হওয়ার পর এর নাম হয় ‘বোটানিক্যাল সোসাইটি অব বাংলাদেশ’।
এ প্রতিষ্ঠানটিই বাংলাদেশ ন্যাশনাল হারবেরিয়াম নাম ধারণ করে ১৯৭৫ সালে। ১৯৯৪ সালে যুক্তরাজ্যের অর্থায়নে ঢাকার মিরপুরের জাতীয় উদ্ভিদ উদ্যান প্রাঙ্গণে শুরু হয় এর স্থায়ী ভবন নির্মাণের কাজ। পাঁচ বছর পর আধুনিক সুযোগ-সুবিধা সংবলিত এ হারবেরিয়ামের কাজ শেষ হয়। একই বছর প্রতিষ্ঠানটি পরিবেশ ও বন মন্ত্রণালয়ের অধীনে ন্যস্ত করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. নমুনা সংরক্ষণ
titleC. বিলুপ্তপ্রায় উদ্ভিদ চিহ্নিত
titleD. কর্মকাণ্ড
উত্তর: titleA
২০০৫ সালে, ওয়েলস তার উইকিপিডিয়া জীবনীসম্পর্কিত নিবন্ধে ১৮ টিপরিবর্তন আনেন। তিনি বোমিস বেইবসকে সফটকোর পর্নোগ্রাফি এবং যৌনধর্মী লেখাগুলো এবং ল্যারি স্যাঙ্গারকে উইকিপিডিয়ার সহ-প্রতিষ্ঠাতা হিসাবে সরিয়ে দিয়েছিলেন। ওয়েলসের কার্যকলাপটি লেখক রজার্স ক্যাডেনহেড দ্বারা প্রচারিত হয়েছিল, যেটা মার্কিন যুক্তরাষ্ট্র ও যুক্তরাজ্যের গণমাধ্যমের মনোযোগ আকর্ষণ করেছিল। ২০১১ সালে টাইমস তার "শীর্ষ ১০ উইকিপিডিয়া মুহুর্তগুলি"তে ওয়েলসের ২০০৫ এর সম্পাদনাগুলি তালিকাভুক্ত করেছিল।

উইকিপিডিয়া নীতি ব্যবহারকারীদের তাদের জীবনী পৃষ্ঠাগুলি সম্পাদনা না করার জন্য সতর্ক করেছিল, ওয়েলসের বরাত দিয়ে আত্মজীবনীমূলক সম্পাদনা সম্পর্কিত নিয়ম বলেঃ "নিজের সম্পর্কে লেখার পক্ষে এটি একটি সামাজিক ভুল।" ল্যারি স্যাঙ্গার বলেন, "দেখে মনে হচ্ছে জিমি ইতিহাস পুনর্লিখনের চেষ্টা করছেন" এবং ঐতিহাসিক বিষয়ে সংশোধন সম্পর্কে ওয়েলসের জীবনীটির আলাপ পৃষ্ঠায় একটি আলোচনা শুরু করেছিলেন।

ওয়েলস তার কাজকে ভুল সংশোধন হিসাবে অভিহিত করেছিলেন, তবে ক্যাডেনহেড সম্পাদনাগুলি তার জীবনীটিতে প্রকাশ করার পরে তিনি তার কর্মের জন্য দুঃখ প্রকাশ করেছিলেন। "দ্য টাইমস"কে ওয়েলস বলেছিলেন যে, ব্যক্তিরা তাদের নিজস্ব উইকিপিডিয়া জীবনী পাতা সম্পাদনা করবেন না, "দ্য নিউ ইয়র্কার" কে বলেছিলেন যে, এই মানটি তার নিজের ক্ষেত্রেও প্রযোজ্য। ওয়েলস সতর্ক করেছিলেন যে পক্ষপাতিত্বের সম্ভাবনার কারণে এই ক্রিয়াকলাপটি নিরুৎসাহিত করা উচিতঃ "আমার ইচ্ছা হয় আমি যদি এটা না করতাম এবং এটি ছিলো তিক্ত অভিজ্ঞতা"।

আটলান্টিক বোমিসকে "ইন্টারনেটের প্লেবয়" নামে ডাকত এবং এই ডাকনাম অন্যান্য মিডিয়াও গ্রহণ করেছিলো। ওয়েলস "ইন্টারনেটের প্লেবয়' ডাকনামটিকে অনুপযুক্ত বলে মনে করেছিলেন যদিও তাকে সাক্ষাৎকারে জিজ্ঞাসা করা হয়েছিল যে বোমিসে তাঁর সময়ে তাকে "পর্ন রাজা" বানিয়েছে কিনা। ""ট্রুথ ইন নাম্বারস?"" সম্পর্কিত ২০১০ সালের উইকিপিডিয়া তথ্যচিত্রে সাংবাদিকরা ওয়েলসের এই বৈশিষ্ট্য নিয়ে আলোচনা করেছে। ওয়েলস, ছবিটির সাক্ষাৎকারে, চরিত্রায়নটিকে ভুল বলেছিলেন এবং ব্যাখ্যা করেছেন যে তার সংস্থা গ্রাহকদের কাছ থেকে প্রাপ্ত সামগ্রীর চাহিদাতে সাড়া দিয়েছে। পরবর্তী সাক্ষাৎকারে তিনি ইয়াহুর একটি পৃষ্ঠা দেখে সাংবাদিকদের বামনত্ব সম্পর্কিত পর্নোগ্রাফি সম্পর্কে "পর্ন কিং" প্রশ্নের জবাব দিয়েছেন। ২০০৭ এ "রিজনের" একটি নিবন্ধ অনুসারে, "তিনি যদি পর্ন কিং হন, তিনি পরামর্শ দিয়েছিলেন, তাহলে বিশ্বের বৃহত্তম ওয়েব পোর্টালের প্রধানও তিনিই"

সঠিক অনুচ্ছেদ শিরোনাম কোনটি?
titleA. ঘটনা পরবর্তী ফলাফল
titleB. পটভূমি
titleC. বিশ্লেষন
titleD. নুপিডিয়া এবং উইকিপিডিয়া
উত্তর: titleA
চট্টগ্রাম জেলার পটিয়া উপজেলার অন্তর্গত ৮নং কাশিয়াইশ ইউনিয়ন পরিষদ স্বাধীনতার প্রায় ২১ বছর পূর্বে বর্তমান ৮নং (ক) আশিয়া ইউনিয়ন পরিষদ সহ একীভূত ছিল। অত্র ইউনিয়ন পরিষদ সৃষ্ট লগ্নে গ্রাম পঞ্চায়েতের ভিত্তিতে পিঙ্গলা গ্রামস্থ খাঁন পরিবারের বিশিষ্ট ব্যক্তিত্ব ও ব্যবসায়ী আলহাজ্ব মুফিজুর রহমান খান ৩ মেয়াদে প্রায় ১৫ (পনের) বছর চেয়ারম্যান পদে অধিষ্ঠিত ছিলেন। পরবর্তীতে আবদুর সবুর চৌধুরী, বিশিষ্ট মুক্তিযোদ্ধা সুলতান আহমদ, মরহুম নুরুল আনোয়ার খান ও মরহুম মোহাম্মদ ইদ্রিস মিয়া প্রত্যেকে ১ বার করে চেয়ারম্যান পদে অধিষ্ঠিত ছিলেন। এখানে উল্লেখ্য যে, আবদুস সবুর চৌধুরী চেয়ারম্যান থাকা অবস্থায় কাশিয়াইশ ইউনিয়ন থেকে আশিয়া ইউনিয়ন পরিষদ বিভক্ত হয়। কথিত আছে, কাশিয়াইশ নামক গ্রামের নামানুসারে কাশিয়াইশ ইউনিয়ন পরিষদের নামকরণ করা হয় বলে জানা যায়।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. খাল ও নদী
titleC. যোগাযোগ ব্যবস্থা
titleD. ইতিহাস
উত্তর: titleD
মেট্রো পিকচার্সের কাজে বিরক্ত হয়ে ভ্যালেনটিনো তাঁর বন্ধু ও আইনজীবীদের পরামর্শ অগ্রাহ্য করে ফেমাস প্লেয়ার্স-ল্যাস্কির সঙ্গে একটি চুক্তি করে ফেলেন। জেসি ল্যাস্কি বলেছিলেন, কি সস্তায় তিনি ভ্যালেনটিনোকে পেয়ে যান। এই ছবিটি করার সময় ভ্যালেনটিনো সপ্তাহে ৫০০ ডলার পাচ্ছিলেন, যা তখনকার চিত্রতারকাদের পারিশ্রমিকের তুলনায় অনেকটাই কম ছিল। অল্প পারিশ্রমিক সত্ত্বেও ল্যাস্কি ভ্যালেনটিনোর প্রথম ফেমাস প্লেয়ার ছবি হিসেবে একটি ভাল মাধ্যম খুঁজছিলেন। তখনই তাঁর সেক্রেটারি এই উপন্যাসটি বেছে নেন।

ফিল্মের শ্যুটিং কোথায় হয়েছিল সেই নিয়ে মতবিরোধ আছে। "ডার্ক লাভার:দ্য লাইফ অ্যান্ড ডেথ অফ রুডলফ ভ্যালেনটিনো" গ্রন্থে এমিলি ডব্লিউ লেইডার বলেছেন, মরুভূমির বহির্দৃশ্য গৃহীত হয়েছিল ক্যালিফোর্নিয়ার অক্সনাড ও সান্টা বারবারা কাউন্টির গডাল্যুপ ডিউনস-এ। যদিও অনেকেই মনে করেন, শ্যুটিং হয় নিউ ইয়র্কের কুইনস-এর আস্টোরিয়ার ফেমাস প্লেয়ার স্টুডিওতে আর বহির্দৃশ্য গৃহীত হয় ইস্ট হ্যাম্পটন, লং আইল্যান্ডের ওয়াকিং ডিউনস-এ। ইতিহাসে এই মতই স্বীকৃত।

এই ছবিটি মুক্তির সময় শ্বেতাঙ্গ-কৃষ্ণাঙ্গ যৌনমিলন বিরোধী এক আইন মোতাবেক বিজাতীয়দের মধ্যে বিবাহসম্পর্ক প্রদর্শনের জন্য ছবিটি অবৈধ ঘোষিত হয়। ছবিতে এক শ্বেতাঙ্গিনী ও আরবের মধ্যে চুম্বন দৃশ্য দেখানোর অনুমতি দেওয়া হয়নি। তাই ডায়ানার প্রতি শেখের প্রেমকে ‘গ্রহণযোগ্য’ করে তোলার জন্য শেখকে ইউরোপীয় বংশোদ্ভূত হিসেবে দেখানো হয়। যদিও আরব জাতির চিত্রণ ছিল গতানুগতিক। ভ্যালেনটিনো চেষ্টা করেছিলেন তার চরিত্রটিকে গতানুগতিক আরব পুরুষের চরিত্রের থেকে পৃথক করে দেখাতে। ভ্যালেনটিনোকে জিজ্ঞাসা করা হয়েছিল, লেডি ডায়ানা কি সত্যি সত্যি কোনো ‘অমার্জিত’ জনগোষ্ঠীর কারোর প্রেমে পড়তে পারতেন? উত্তরে ভ্যালেনটিনো বলেন, “শুধুমাত্র কালো চামড়ার জন্য কেউ অমার্জিত হয় না। আরব সভ্যতা পৃথিবীর প্রাচীনতম সভ্যতাগুলির অন্যতম।... আরবরাও সম্ভ্রান্ত ও বুদ্ধিমান।” 

ছবিতে সবচেয়ে বিতর্কিত হয় ধর্ষণের দৃশ্যটি। উপন্যাসে ছিল ডায়ানা শেখের প্রেমে পড়ে “কারণ” এই যে শেখ তাকে ধর্ষণ করেছিল; আর তিনি ডায়ানার প্রতি নরম হন, কারণ তারই জন্য ডায়ানা ভেঙে পড়ে। ছবিতে দেখানো হয়, কেন ডায়ানাকে তিনি ধরে এনেছেন তা তাকে খুলে বলেন শেখ আর ডায়ানার ইচ্ছার বিরুদ্ধে জোর করে তাকে চুম্বন করেন। প্রকৃত ধর্ষণের কোনো দৃশ্য দেখানো হয়নি। একবার ঘোড়াগুলিকে বাঁচানোর পর তাঁবুতে এসে শেখ দেখেন ডায়ানা কাঁদছেন। তখন তাকে সান্ত্বনা দেওয়ার জন্য ডায়ানার চাকরকে পাঠানো হয় তার কাছে। এই দৃশ্যগুলি যৌন অনাচারবাচক হওয়ায় কানসাস সিটিতে এক নীতি বোর্ড ছবিটি নিষিদ্ধ করে দেন।

সঠিক অনুচ্ছেদ শিরোনাম কোনটি?
titleA. প্রযোজনা
titleB. মহিলা দর্শকদের প্রতিক্রিয়া
titleC. দর্শক প্রতিক্রিয়া
titleD. সাংস্কৃতিক প্রভাব
উত্তর: titleA
বড় ব্যবসায়ী শঙ্কর পার্বতী নামের এক মহিলার সাথে বিবাহবন্ধনে আবদ্ধ হন। এই দম্পতি সুখী জীবনযাপন করেন এবং পার্বতী কন্নন ও বিজয় নামে দু'টি ছেলের জন্ম দেন। কন্নন, বড় যমজ, তাঁর বাবার মতো দাগযুক্ত মুখ নিয়ে জন্মগ্রহণ করেছেন। শঙ্কর, তার বড় ছেলের মুখ সহ্য করতে না পেরে তাকে ডাক্তার বন্ধু রাজুকে হত্যার জন্য জিম্মায় রেখে তার স্ত্রীকে বলেছিল যে কন্নন মারা গেছে। রাজু শিশুটিকে হত্যা না করে এতিমখানায় রেখে যায়।

বছর পেরিয়ে যাওয়ার সাথে সাথে কন্নন একজন শক্তিশালী মানুষ হয়ে উঠেন এবং সেতার বাজানোর প্রতি ঝোঁক পড়েন, আর বিজয় সুখী-ভাগ্যবান কলেজ-বীরের ছেলে হয়ে ওঠে, নির্মলার প্রেমে পড়ে যায়। এরই মধ্যে কন্নন তার পরিবার সম্পর্কে জানতে পারে এবং তার মা এবং ভাইয়ের সাথে দেখা করার চেষ্টা করে তবে তার বাবা তাকে তাদের পরিচয় প্রকাশ না করার জন্য বলেছিলেন। শঙ্করের দ্বারা একবার শাস্তিপ্রাপ্ত কাবালি বিজয়কে প্রতিশোধ নেওয়ার জন্য তাকে অপহরণ করে। শেষ পর্যন্ত, কন্নন তার ভাইকে উদ্ধার করে কাবালিকে হত্যা করে। সে আহত হয়ে মারা যায় এবং মায়ের কোলে মারা যায়।
সঠিক অনুচ্ছেদ শিরোনাম কোনটি?
titleA. বিকাশ
titleB. অভিনেতা-অভিনেত্রী নির্বাচন
titleC. প্রযোজনা
titleD. সারাংশ
উত্তর: titleD
নকশালবাড়ী আন্দোলনের প্রান পুরুষ চারু মজুমদারের সংগে নবগঠিত পার্টির কেন্দ্রীয় কমিটির সদস্য হন এবং মুখপত্র 'দেশব্রতী'তে পার্টি লাইনের সমর্থনে 'শশাংক' ছদ্মনামে নিয়মিত তার লেখা প্রকাশ হতে থাকে। শ্রেনীশত্রু খতম, সশস্ত্র কৃষি বিপ্লবের প্রতি সমর্থনকারী তার লেখা ও সাংস্কৃতিক বিপ্লবের আলোকে নবজাগরনের মনীষীদের প্রতি মূল্যায়নকারী প্রবন্ধসমূহ নকশালপন্থী তরুন-তরুনীদের কাছে অতি জনপ্রিয় ছিল।

সঠিক অনুচ্ছেদ শিরোনাম কোনটি?
titleA. নকশালবাড়ী আন্দোলনে
titleB. শিক্ষা
titleC. মৃত্যু
titleD. সাংবাদিকতা ও সাহিত্য
উত্তর: titleA
তার প্রকৃত নাম আনাস, কুনিয়াত বা উপনাম আবু হামযাহ মতান্তরে আবু ছুমামাহ। উপাধি হচ্ছে ‘খাদেমুর রাসূল’ (রাসূলের সেবক), ইমাম, মুফতী, ক্বারী, মুহাদ্দিছ প্রভৃতি। তার পিতার নাম মালেক ইবনে নাযর এবং মাতার নাম উম্মে সুলাইম বিনতে মিলহান। হাফেয ইবনে কাসীর তার মাতার নাম বলেছেন, উম্মে হারাম বিনতে মিলহান। তিনি মদীনার প্রসিদ্ধ খাযরাজ গোত্রের নাজ্জার শাখায় জন্মগ্রহণ করেন। তার পূর্ণ বংশ পরিচয় হচ্ছে আনাস ইবনে মালিক ইবনে নাযর ইবনে যামযাম ইবনে যায়েদ ইবনে হারাম ইবনে জুনদুব ইবনে আমের ইবনে গানাম ইবনে আদী ইবনে নাজ্জার।

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. জিহাদে অংশগ্রহণ
titleC. ইলমে হাদীসে অবদান
titleD. ইন্তেকাল
উত্তর: titleA
এনক্রিপশন দীর্ঘদিন ধরে সামরিক ও সরকারিক্ষেত্রে গোপন যোগাযোগ সহজতর করতে ব্যবহার করা হয়েছে। এটা এখন বেসামরিকভাবে অনেক ধরনের তথ্য রক্ষা করার জন্য ব্যবহার করা হয়। উদাহরণস্বরূপ, কম্পিউটার নিরাপত্তা ইন্সটিটিউট ২০০৭ সালে রিপোর্ট করে যে, ৭১% কোম্পানী ডাটা ট্রানজিটে এনক্রীপশন ব্যবহার করে এবং ৫৩% ডাটা সংরক্ষণে এনক্রীপশন ব্যবহার করে। এনক্রিপশন কম্পিউটার এবং স্টোরেজ ডিভাইসে (উদাঃ ইউএসবি ফ্ল্যাশ ড্রাইভ) সঞ্চিত তথ্য রক্ষা করার জন্য ব্যবহার করা যেতে পারে। সাম্প্রতিক বছরগুলোতে গ্রাহকদের অসংখ্য ব্যক্তিগত রেকর্ড ক্ষয় যা ল্যাপটপ বা ব্যাকআপ ড্রাইভ চুরি মাধ্যমে হচ্ছে। এনক্রীপটিং করার মাধ্যমে এটা প্রতিরোধ করা সম্ভব। ডিজিটাল রাইটস ম্যানেজম্যান্ট, যা অননুমোদিত ব্যবহার বা কপিরাইটযুক্ত উপাদান বিক্রি প্রতিরোধে এবং রিভার্স ইঞ্জিনিয়ারিংয়ের বিরুদ্ধে সফটওয়্যার রক্ষায় কাজ করে, যা ডাটা এনক্রিপশন ব্যবহারের আরেকটি ভিন্ন উদাহরণ।

সংরক্ষিত ডাটা এনক্রিপশনের জবাবে সাইবার হামলাকারীরা আক্রমণের নতুন ধরন উদ্ভাবন করেছে। সংরক্ষিত ডাটা এনক্রিপশন সাম্প্রতিক সময়ে ক্রিপ্টোগ্রাফিক হামলা, সাইফারটেক্সট হামলা, এনক্রিপশন কী'র উপর আক্রমণ, তথ্যের অভ্যন্তরীণ হামলা, তথ্য ধ্বংস আক্রমণ, এবং র‌্যানসামওয়ার হামলার স্বীকার হচ্ছে। ডাটা ফ্র্যাগমেন্টেশন এবং সক্রিয় প্রতিরক্ষার মাধ্যমে এই আক্রমণের কিছু মোকাবেলায় প্রচেষ্টা করা হচ্ছে যাতে এটি তথ্য চুরি বা ধ্বংস করা আরো কঠিন করে তোলে।

এনক্রিপশন ডাটা ট্রানজিটেও ব্যবহার করা হয় উদাহরণস্বরূপ নেটওয়ার্কের মাধ্যমে ডাটা স্থানান্তর (উদাঃ ইন্টারনেট, ই-কমার্স), মোবাইল টেলিফোন, বেতার মাইক্রোফোনে, বেতার চলিত সিস্টেম, ব্লুটুথ ডিভাইস এবং ব্যাংকে এটিএম মেশিনের জন্য। সাম্প্রতিক বছরগুলোতে ডাটা ট্রানজিট বাধাপ্রাপ্ত হচ্ছে এরকম অসংখ্য রিপোর্ট পাওয়া গেছে। ডাটা যখন ট্রান্সফার করা হয় তখন এনক্রীপটেড করা উচিত যাতে কোন অনুপ্রবেশকারী তা আড়িপেতে শুনতে না পারে।

সঠিক অনুচ্ছেদ শিরোনাম কোনটি?
titleA. বার্তা যাচাইকরণ
titleB. ব্যবহার
titleC. প্রতিসম চাবি / ব্যক্তিগত চাবি (সিমেট্রিক কি / প্রাইভেট কি)
titleD. উন্মুক্ত চাবি (পাবলিক কি)
উত্তর: titleB
২০১৩ সালের এপ্রিল মাসে সম্রাট ইয়াংয়ের সমাধি ইয়াংঝওয়ে আবিস্কৃত হয়। দুই ইটের গাঁথুনিযুক্ত সমাধিটি ইয়াংঝওয়ের হানজিয়াং জেলায় এক গৃহনির্মাণের সময় আবিস্কৃত হয়।পশ্চিমের একটি সমাধিতে সুই সম্রাট ইয়াংয়ের এপিটাফ খোদাই করা একটি পাথর পাওয়া যায়। ধারণা করা হয় অপর সমাধিটি ছিল সম্রাটের কোন এক উপপত্নীর কিন্তু তা কার তা জানা যায় নি।

সমাধিটির আয়তন ৪.৯৮ × ৫.৮৮ মিটার, যা সেসময়ের অন্য অ-রাজকীয় সমাধির তুলনায় ছোট। চীনা প্রত্নতাত্ত্বিকেরা ধারণা করেন সম্রাট ইয়াংঝও থেকে পালিয়ে যাওয়ার পর মারা গেলে সময় স্বল্পতার জন্য বড় সমাধি নির্মাণ সম্ভব হয় নি। সমাধিটির উপরের দিক পরবর্তী সময়ের এর উপরে ভবন নির্মাণের ফলে ভেঙ্গে যায়। সমাধিতে কোনো কফিন বা মানবকঙ্কাল পাওয়া যায় নি। তবে কিছু হস্তনির্মিত বস্তু, যেমন সিংহ আকৃতির স্বর্ণখচিত দরজার খিল ও স্বর্ণ দিয়ে অলংকৃত জেড বেল্ট।

সঠিক অনুচ্ছেদ শিরোনাম কোনটি?
titleA. সমাধি
titleB. জিন যুবরাজ
titleC. প্রাথমিক জীবন
titleD. রাজদরবার যুবরাজ
উত্তর: titleA